Fjellvang-Sølling deltok i 2007 i skicross-VM i Italia, hvor hun i tidskvalifikasjonen ble nummer fem, og endte som nummer ni sammenlagt. Etter dette resultatet valgte hun å nedprioritere tannlegestudiet på Panum Instituttet i København for å satse 100 % på å etablere seg i verdenscupen og vinne en medalje til OL 2010. Ni måneder før OL var det nærmest utenkelig at hun overhodet kunne delta ved vinter-OL i Vancouver. På det tidspunkt hadde hun nettopp brukket ryggen og sto foran et langt gjenopptreningsforløp. Fjellvang-Sølling kom imidlertid tilbake og oppnådde sitt hittil beste resultat med en 4.-plass i verdenscupen i Innichen, Italia i desember 2009.